Szeretettel köszöntöm a Magyar Tüdőgyógyász Társaság Ifjúsági szekció vezetőségének nevében a *2023. évi Fiatal Pulmonológusok Fórum*ának minden résztvevőjét!

A FiPuFo a fiatal felnőtt és gyermektüdőgyógyászok, mellkassebészek és kutatók találkozó helye, a kötetlen kapcsolatépítés fóruma. A hagyományos tudományos blokkok mellett rendezvényünk három napján olyan szakmai témák is előtérbe kerülnek (egészségkommunikáció, orvos-beteg kapcsolat, szakmanépszerűsítés), amelyek szekciónk tagjait kiemelten foglalkoztatják. Most első alkalommal érdeklődő orvostanhallgatókat is köszönthetünk a fórumon, és a kisgyermekkel érkezőknek napközbeni gyermekfelügyeletet tudunk biztostani.

Az Ifjúsági szekció erőssége a sokszínűség, a dinamizmus és az újítás. Ehhez aktív vezetőségre van szükség. Ezért biztatok minden fiatal MTT tagot, aki elhivatottságot érez, hogy legyen az Ifjúsági szekció most megújuló vezetőségének tagja az elkövetkezendő 4 évre! A szombati vezetőségválasztáson és szavazáson minden szekciótag megjelenésére számítunk.

Kívánok mindenkinek sok új barátot és maradandó élményeket!

Lázár Zsófia, elnök